
Text rozhodnutia
Súd: Krajský súd Bratislava Spisová značka: 4Cob/162/2015 Identifikačné číslo súdneho spisu: 1114225984 Dátum vydania rozhodnutia: 20. 08. 2015 Meno a priezvisko sudcu, VSÚ: JUDr. Blažena Hirnerová ECLI: ECLI:SK:KSBA:2015:1114225984.1 Uznesenie Krajský súd v Bratislave v právnej veci žalobcu: Ú. J. Ž. G. U. Z. A. P., A. A. O. X, XXX XX K., T.: XX XXX XXX, zastúpeného: WERNER & Co. s.r.o., so sídlom Stromová 54/A, 831 01 Bratislava, IČO: 36 869 643, zapísaná v Obchodnom registri Okresného súdu Bratislava I, odd.: Sro, vl. č.: 67503/B, proti žalovanému: MaMaison Bratislava, s. r.o., so sídlom Šulekova 20, 811 06 Bratislava, IČO: 35 830 476, zapísanému v Obchodnom registri Okresného súdu Bratislava I, odd.: Sro, vl. č.: 25959/B, zastúpenému: Mgr. Matejom Csenkym, advokátom, so sídlom Dolné Bašty 2, 917 01 Trnava, o zaplatenie 90.000 eur s prísl., o odvolaní žalovaného proti uzneseniu Okresného súdu Bratislava I č.k. 55 Rob/479/2014 - 78 zo dňa 31.12.2014 a o späťvzatí návrhu na začatie konania, takto r o z h o d o l : Krajský súd v Bratislave späťvzatie návrhu zo dňa 11.08.2015 p r i p ú š ť a, uznesenie Okresného súdu Bratislava I č.k. 55 Rob/479/2014 - 78 zo dňa 31.12.2014 z r u š u j e a konanie vedené pred Okresným súdom Bratislava I sp. zn. 55 Rob/479/2014 z a s t a v u j e . Účastníkom náhradu trov odvolacieho konania n e p r i z n á v a . O vrátení súdneho poplatku žalobcovi rozhodne súd prvého stupňa. o d ô v o d n e n i e : Na základe návrhu žalobcu zo dňa 18.09.2014 súd prvého stupňa uznesením sp. zn. 55Rob/479/2014 zo dňa 26.11.2014 vydal platobný rozkaz, ktorým zaviazal žalovaného na zaplatenie 90.000 eur istiny, trov konania vo výške 5.400 eur a trov právneho zastúpenia vo výške 1.473,24 eur. Vo včas podanom odpore proti platobnému rozkazu sa žalovaný domáhal, aby okresný súd nariadil vo veci pojednávanie a aby žalobu ako nedôvodnú zamietol. Proti uzneseniu okresného súdu č.k. 55 Rob/479/2014 - 78 zo dňa 31.12.2014, ktorým bol žalovanému za podaný odpor vyrubený súdny poplatok vo výške 5.400 eur, podal včas odvolanie, ktoré odôvodnil nedostatkom finančných prostriedkov na jeho zaplatenie. Návrh žalovaného na oslobodenie od platenia súdneho poplatku súd prvého stupňa zamietol uznesením č.k. 55Rob/479/2014 - 104, právoplatným 01.05.2015. V priebehu odvolacieho konania žalobca - podaním doručeným okresnému súdu 11.08.2015 - zobral na základe dohody so žalovaným svoj návrh v celom rozsahu späť. Súčasne požiadal o vrátenie zaplateného súdneho poplatku v krátenej výške v zmysle § 11 ods. 3 zák. č. 71/1992 Zb. o súdnych poplatkoch a tiež aby súd účastníkom konania nepriznal právo na náhradu trov konania. Podľa § 208 O.s.p., ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Keďže k späťvzatiu žaloby došlo na základe dohody so žalovaným, odvolací súd nepovažoval za potrebné žiadať jeho súhlas v zmysle citovaného zákonného ustanovenia. Na základe uvedených skutočností a citovaných zákonných ustanovení odvolací súd v zmysle § 208 O.s.p. pripustil späťvzatie návrhu na začatie konania, odvolaním napadnuté uznesenie zrušil a konanie zastavil. O trovách odvolacieho konania bolo rozhodnuté podľa § 224 ods. 1 v spojení s ustanovením § 146 ods. 1 písm. c/ O.s.p.. O vrátení žalobcom zaplateného súdneho poplatku rozhodne súd prvého stupňa. Toto uznesenie bolo členmi senátu prijaté pomerom hlasov 3:0 (§ 3 ods. 9 tretia veta zákona č. 757/2004 Z.z. v znení neskorších predpisov). Poučenie: Proti tomuto uzneseniu odvolanie nie je prípustné.

